To nordmenn bekreftet drept i Algerie
De to har vært savnet siden gisseldramaet begynte for over en uke siden. - Våre tanker går i dag i første rekke til familiene og nære venner som har mistet sine kjære i dette grusomme og meningsløse angrepet på uskyldige mennesker. Et samlet Statoil deler deres sorg og viser sin medfølelse i denne tunge tiden, sier konsernsjef Helge Lund i en melding på Statoils nettsider. Tore Bech var utviklingsminister Heikki Holmås' stefar. SV-leder Audun Lysbakken sier at alle i partiet er preget av at Heikki Holmås' stefar er blant de drepte etter terrorangrepet i Algerie. - Det er med dyp sorg vi i dag har mottatt budskapet om at to nordmenn er bekreftet omkommet i terrorangrepet i Algerie. Vår dypeste medfølelse går til de etterlatte. Alle i SV er preget av det forferdelige som har rammet vår gode venn og kollega Heikki Holmås og hans familie. De pårørende til både omkomne og savnede er i våre tanker, og vi deler deres sorg og fortvilelse, sier SV-leder Audun Lysbakken.Fremdeles er Alf Vik (43), Victor Sneberg (56) og Hans Maritinus Bjone (55) savnet. - Vi er fremdeles dypt bekymret for de tre savnede, sier Lund. De har vært savnet siden 16. januar, da terrorister tok seg inn på gassanlegget i In Amenas, tok flere gisler og forskanset seg i flere dager. Algeriske myndigheter startet en militæraksjon for å stoppe gisseltakerne, og lørdag tok de seg inn i den siste delen av anlegget. Minst 37 utenlandske gisler og over 30 gisseltakere skal ha blitt drept i løpet av de fire dagene. - Vi føler med pårørende og kolleger. Samtidig tenker vi på familiene som fortsatt lever med den fryktelige uvissheten, skriver Kongen i et kondolansebudskap på Slottets nettsider.Statsminister Jens Stoltenberg sier i en pressemelding at det er med stor sorg han i dag har mottatt budskapet om at Tore Bech og Thomas Snekkevik er omkommet i terrorangrepet i Algerie. - Min dypeste medfølelse går til de dreptes familier, kolleger og venner. En hel nasjon føler med dem, sier Stoltenberg. Han uttrykker også bekymring for de tre som fortsatt er savnet. - Fortsatt venter vi på svar på hva som har hendt med tre av våre landsmenn. Jeg deler smerten og fortvilelsen til dem som fortsatt lever i uvisshet. Dette viser med all tydelighet hvor brutal denne terroraksjonen var, sier Stoltenberg. PROTOKOLL:Send dine kondolanser etter terrorangrepetTotalt 13 nordmenn var på anlegget da angrepet begynte onsdag i forrige uke. Åtte av dem kom seg i sikkerhet. Tre av dem har fortsatt status som savnet. Fredag morgen opplyste Utenriksdepartementet at de ikke lenger trodde det var sannsynlig å finne overlevende etter terrorangrepet og gisselaksjonen. - Vi har forstått algeriske myndigheter slik at det fortsatt pågår søk og en gjennomgang ved gassanlegget, men dette er ikke lenger et søk etter overlevende. De leter blant annet etter udetonerte eksplosiver, opplyste pressekontakt Veslemøy Lothe Salvesen i Utenriksdepartementet (UD) til NTB fredag formiddag. Til sammen sju ansatte fra Kripos' ID-gruppe er i den algeriske hovedstaden for å bistå i identifiseringsarbeidet etter terroraksjonen.Bosted: Grimstad Familie: Gift, tre barn. Bakgrunn: Har jobbet i Statoil siden 1. mars 2007, deriblant på In Amenas-anlegget i Algerie.Bosted: Sandnes Familie: Gift, to barn Bakgrunn: Har jobbet som Statoils landsjef i Algerie siden oktober 2010. 56-åringen, som har jobbet i Statoil siden august 1985, har tidligere jobbet ved Heidrun-feltet. Han er også områdedirektør i Statoil.Bosted: Gran i Oppland Familie: Gift, to barn Bakgrunn: Har jobbet ved gassanlegget i Algerie siden april 2009. Han har jobbet som ingeniør i Statoil siden 1987, og har tidligere jobbet i Nordsjøen i vel 16 år. I hjembygda driver han med skogbruk, og er en aktiv jeger.
Tore Bech (58) og Thomas Snekkevik (35) ble drept i gisseldramaet i Algerie.